
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

ριθ, 249 (1) 

Δνάκληση αναγκαστικής απαλλοτρίωσης παράκαμψης δρόμου πόλεως 
Γουμένισσας Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

2. Τις διατάξεις του Β.Δ. 139/71 «περί αρμοδιότητος των Νομαρ¬ 
χών προς κήρυξη αναγκαστικών απαλλοτριώσεων», 

3. Τις διατάξεις της παρ. 2 του άρθρου 2 του Ν.Δ. 797/71 «περί 
αναγκαστικών απαλλοτριώσεων». 

4. Τις διατάξεις του άρθρου 23 του από 25.11.1929 Διατάγματος 
«περί κωδικοποιήσεως των περί κατασκευής και συντηρήσεως των 
οδών κειμένων διατάξεων». 

5. Τις διατάξεις 653/77 και του Π.Δ. 929/79 και του Ν. 947/79, 
αποφασίζουμε: 

Ανακαλούμε την 9707/16.7.87 απόφαση δια την κήρυξη αναγκα- 
τικής απαλλοτρίωσης δια την κατασκευή της παρακαμπτήριου οδού 
της πόλεως Γουμένισσας, λόγω παρελεύσεως τριετίας από της κηρύ- 
;εώς της χωρίς να έχει καθορισθεί δικαστικώς ή προσωρινή τιμή αποζη¬ 
μίωσης. 


Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 16 Οκτωβρίου 1992 
Ο Νομάρχης 

ΙΩΑΝΝΗΣ ΕΜΜΑΝΟΤΗΛΙΔΗΣ 

-♦- 

Αριθ. 1163 (2) 

Κήρυξη αναγκαστικής απαλλοτρίωσης για την δημιουργία χώρου κα¬ 
τασκευής του αντλιοστασίου «Λ» του έργου «Εγγ/κά έργα από γεω¬ 
τρήσεις Λακωνίων» Α' Φάση στο Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του Νόμου 3200/55 «Περί διοικητικής αποκεντρώ- 
σεως» σε συνδυασμό με τις διατάξεις του Ν.Δ. 532/70 «Περί συμπλη- 
ρώσεως των διατάξεων περί διοικητικής αποκεντρώσεως». 

2. Τις διατάξεις του Ν.Δ, 797/71 «Περί αναγκαστικών απαλλοτρι¬ 
ώσεων» σε συνδυασμό με τις διατάξεις Β.Δ. 139/71 «Περί της αρμοδιό¬ 
τητας των Νομαρχών προς κήρυξη αναγκαστικών τινών απαλλοτριώ¬ 
σεων». 

3. Τις διατάξεις του άρθρ. 33 του Ν.Δ. 3881/1958 «Περί Έργων 
Εγγείων Βελτιώσεων». 

4. Το έγγραφο του Τμήματος Εγγείων Βελτιώσεων Νομού Λασιθίου 
αριθμ. 3025/25.9.92 που μας προτείνει την κήρυξη της απαλλοτρίω¬ 
σης, αποφασίζουμε: 

Κηρύσσουμε την αναγκαστική απαλλοτρίωση για λόγους ωφέλειας 
του δημοσίου και ειδικότερα για την κατασκευή του αντλιοστασίου «Λ» 
για το έργο Εγγειοβελτιωτικά Έργα από γεωτρήσεις Λακωνίων - Α' 
Φάση εκτάσεως 560,87 τ.μ. όπως απεικονίζεται στο κτηματολογικό 
διάγραμμα που συνέταξε ο Ιωάννης Γεροντάκης Εμπειροτέχνης Τοπο¬ 
γράφος Υπάλληλος του Τμήματος Ε.Β. Νομού Λασιθίου, ως και στον 
αντίστοιχο κτηματολογικό πίνακα που συνέταξε ο Κων/νος Χειμωνά- 
κης Τεχνολόγος Πολιτικός Μηχανικός και θεωρήθηκαν αντίστοιχα στις 
18.9.92 από τον Προϊστάμενο του Γραφ. Εκτελ. Έργων του Τμήματος 
Ε.Β. Νομαρχίας Λασιθίου Ιωάννη Πεδιαδίτη Πολ/κό Μηχ/κό. 

Η απαλλοτρίωση κηρύσσεται υπέρ του Ελληνικού δημοσίου και με 
δαπάνη του, που θα αντιμετωπισθεί από τις πιστώσεις του έργου με 
Κ.Α. 8681600 της Σ.Α.Ε. 081. 

Η δαπάνη αποζημιώσεως ανέρχεται θέση του πίνακα προεκτιμήσεως 
στο ποσό των 1.121.740 δρχ. επί της απαλλοτριωμένης εκτάσεως δι¬ 
καιώματα κυριότητας διεκδικούν οι: 

α) Ατσαλάκης Πολύδωρος 

β) Ανδρουλάκη Χρυσούλα 

γ) Φαρσάρη Αικατ. χα Κων/νου 

Η απόφαση αυτή να δημοσιευθεί στην Εφημερίδα της Κυβερνήσεως. 
Άγιος Νικόλαος, 5 Οκτωβρίου 1992 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

-♦- 

Αριθ. 674 (3) 

Συμπλήρωση-διόρθωση της 1139/19.12.91 απόφασης Νομάρχη 

Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 17 του Συντάγματος και του Ν.Δ. 797/ 
1971. 

2. Την 1139/19.12.1991 απόφασή μας με την οποία κηρύσσεται 
αναγκαστική απαλλοτρίωση για κάλυψη στρατιωτικών αναγκών στην 
περιοχή «Βοσκή» και «Χέρσο» της Κοινότητας Ξινού Νερού και Φανού 
του Νομού Φλώρινας, αποφασίζουμε: 

Α. Συμπληρώνουμε το σκεπτικό της αριθμ. 1139/19.12.91 απόφα¬ 
σής μας με τις εξής παραγράφους: 

4. Τις διατάξεις του Νόμου Γ.ΣΙΣΤ/1907 και τις διατάξεις του 
Ν.4442/1920 «περί κυρώσεως του από 21.9.1926 Ν.Δ. περί στρατι¬ 
ωτικών και Ναυτικών Εισφορών και Ναυλώσεων». 

5. Τις γνωμοδοτήσεις του Γ.Ε.Σ. Φ.913.1/264/568049/Σ. 
3494/13.12.90 και Φ.913.1/9/630278/Σ133/19.1.91. 

Β. Διορθώνουμε το διατακτικό της ίδιας απόφασης και ορίζουμε ότι η 
απαλλοτρίωση κηρύσσεται υπέρ του Δημοσίου και με δαπάνη του 
Τ.Ε.Θ.Α. 

Η απόφαση αυτή να δημοσιευθεί στην Εφημερίδα της Κυβερνήσεως. 
Φλώρινα, 14 Οκτωβρίου 1992 
Ο Νομάρχης 

ΝΙΚΟΛΑΟΣ ΚΟΥΚΟΥΛΑΣ 

-♦- 

Αριθ. 675 (4) 

Ανάκληση των 246/6.4.92 και 268/29.4.92 αποφάσεων Νομάρχη 

Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του Ν.Δ. 797/71 «Περί αναγκαστικών απαλλοτρι¬ 
ώσεων» κ.λπ. σε συνδιασμό με τις διατάξεις του Β.Δ. 139/71 «Περί αρ- 
μοδιότητος των Νομαρχών προς κήρυξη αναγκαστικών απαλλοτριώ¬ 
σεων». 

2. Τις διατάξεις του Ν. 3200/55 «περί διοικητικής αποκέντρωσης», 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 


3. Τις διατάξεις του Π.Δ. 704/70 «Περί διατηρουμένων υπέρ Νο¬ 
μαρχών αρμοδιοτήτων». 

4. Τις διατάξεις του Ν. 532/70 «Περί συμπληρώσεως των διατά¬ 
ξεων για διοικητική αποκέντρωση». 

5. Τα με αριθμ. πρωτ. α) 1016320/1210/Δ 0010/9.4.1992 και 
β) 10360151/2850/0010/22.6.1992 έγγραφα του Υπουργείου Οι¬ 
κονομικών, αποφασίζουμε: 

Ανακαλούμε τις υπ’ αριθμ. 246/6.4.1992 και 268/29.4.1992 
αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 14 Οκτωβρίου 1992 
Ο Νομάρχης 

ΝΙΚ. ΚΟΥΚΟΥΛΑΣ 
- ψ - 

ΑΝΑΚΟΙΝΩΣΕΙΣ 

Αριθ. 1561/Φ. 411 (5) 

Ανακοίνωση παρακατάθεσης για απαλλοτριωθέντα ακίνητα στο Ν. 

Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τα άρθρα 7 και 8 του Ν.Δ. 797/71 «περί αναγκαστικών απαλλο¬ 
τριώσεων» γνωστοποιούμε σε όσους έχουν ή διεκδικούν δικαιώματα κυ¬ 
ριότητας σε ακίνητα που απαλλοτριώθηκαν αναγκαστικά με την αριθ. 
Υ.8555/Φ.411/10.8.87 απόφασή μας (ΦΕΚ 817/87 τ.Δ’) για την 
«κατασκευή και συμπλήρωση αντιπλ. έργων π. Έβρου - Β’ φάση - 
Τμήμα 4 - Τάφρος και ανάχωμα Ψαθάδων συνολικής έκτασης 
15.752,70 τ.μ., καθώς και τους ενυποθήκους δανειστές και τους τρί¬ 
τους γενικά διεκδικητές των ακινήτων αυτών, ότι η αποζημίωση της 
εδαφικής επιφάνειας και των επικειμένων της όπως περιγράφονται στο 
σχετικό κτηματολογικό πίνακα και διάγραμμα, καθορίστηκε με την 
αριθμ. 34/420/21/1990 απόφαση του Μονομελούς Πρωτοδικείου 
Ορεστιάδος και έχει παρακατατεθεί στο Γραφείο Παρακαταθηκών Δι¬ 
δυμοτείχου εκδοθέντος του αριθμ. 9108/6.10.92 γραμματίου συστά- 
σεως παρακαταθήκης δρχ. τριακοσίων ογδόντα πέντε χιλιάδων εξακο- 
αίων εξήντα (385.660). 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 

Η παρούσα να δημοσιευθεί στην Εφημερίδα της Κυβερνήσεως. 

Αλεξανδρούπολη, 14 Οκτωβρίου 1992 

Ο Νομάρχης 
ΑΘ. ΦΛΩΡΙΝΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. X 10781/92 (6) 

Απόφαση τροποποίησης Σχ. πόλέως Πατρών στο Ο.Τ. 1522Ε (επί της 
οδού Κ. Ουράνη). 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το Ν.Δ. τις 17.7.1923 «περί σχεδίων πόλεων». 

2. Το Α.Ν. 314/1968 όπως τροποποιήθηκε και συμπληρώθηκε με 
το Ν.Δ. 1018/71 και το Ν 1577/85 (άρθρο 34 § 3). 

3. Τις διατάξεις του Π.Δ. 183/1986. 


4. Την 168/92 Απόφαση του Δ.Σ. Πατρών. 

5. Το 17/25.9.1992 Πρακτικό(12οθέμα)τουΣΧΟΠΝ. Αχαΐας. 

6. Το Ν. 3200/55, άρθρο 37, αποφασίζουμε: 

Τροποποιούμε την επί της Κ. Ουρανη πλευρά (Οικοδ. και Ρυμοτ. 
γραμμή) του Ο.Τ. 1522Ε όπως φαίνεται στο συνημμένο τοπογραφικό 
διάγραμμα, που θα αναρτηθεί επί δεκαπέντε (15) μέρες στην Πολεοδο¬ 
μία, από την ημέρα υπογραφής του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 5 Οκτωβρίου 1992 

Ο Νομάρχης 
ΝΙΚ. ΤΑΓΑΡΗΣ -■ 






















